**Ministru kabineta rīkojuma projekta „Par finansējuma piešķiršanu Rīgas pils Priekšpils un Austrumu piebūves projekta izdevumu segšanai” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Par finansējuma piešķiršanu Rīgas pils Priekšpils un Austrumu piebūves projekta izdevumu segšanai” (turpmāk – MK rīkojuma projekts) sagatavots, lai precizētu Ministru kabineta 2010.gada 6.decembra rīkojumā Nr.702 „Par finansējuma piešķiršanu Rīgas pils Priekšpils projekta izdevumu segšanai” (turpmāk – MK rīkojums Nr.702) dotos uzdevumus.  Pamatojoties uz Ministru kabineta 2013.gada 25.jūnija sēdes protokollēmuma (prot.Nr.36 56.§) „Informatīvais ziņojums „Par Rīgas pils ugunsgrēka seku likvidēšanu”” (turpmāk – MK prot.Nr.36 56.§) 6.punktā doto uzdevumu Finanšu ministrijai (turpmāk – FM) (valsts akciju sabiedrībai „Valsts nekustamie īpašumi” (turpmāk – VNĪ)) sešu mēnešu laikā jāiesniedz Ministru kabinetā rīkojuma projektu par turpmāko rīcību Rīgas pils Priekšpils un Rīgas pils (Konventa) būvniecības projektu īstenošanai, tai skaitā ilgtermiņa saistību precizēšanu atbilstoši provizoriskajām būvniecības izmaksām.  Pamatojoties uz Ministru kabineta 2014.gada 22.jūlija sēdes protokollēmuma (prot. Nr.40 44.§) „Par finansējuma piešķiršanu Jaunā Rīgas teātra ēku Lāčplēša ielā 25, Rīgā, rekonstrukcijas, nomas maksas, pārcelšanās un aprīkojuma iegādes izdevumu segšanai” 4.punktā doto uzdevumu FM (VNĪ) normatīvajos aktos noteiktā kārtībā jāsagatavo un triju mēnešu laikā jāiesniedz Ministru kabinetā tiesību akta projektu par grozījumiem MK rīkojumā Nr.702 par plānotā finansējuma precizēšanu saskaņā ar šā protokollēmuma 3.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīgas pils restaurācijas un rekonstrukcijas darbi tiek veikti:   * Rīgas pils Priekšpils Pils laukumā 3, Rīgā, (turpmāk – Rīgas pils Priekšpils) restaurācija un rekonstrukcija tiek īstenota saskaņā ar MK rīkojumā Nr.702 dotajiem uzdevumiem, būvniecības darbu pabeigšana jānodrošina līdz 2015.gada 31.maijam; būvniecības darbi tiek finansēta no VNĪ un piesaistītajiem naudas līdzekļiem, kuri tiek segti no valsts budžetā paredzētā finansējuma 2014.- 2016.gadā; vienlaikus tiek īstenota Rīgas Pils Austrumu piebūves restaurācija un rekonstrukcija, kuru sākotnēji tika plānots veikt vienlaikus ar Rīgas pils Konventa Pils laukumā 3, Rīgā (turpmāk – Rīgas pils Konvents) restaurāciju un rekonstrukciju; * Rīgas pils Konventa restaurācija un rekonstrukcija tiek īstenota saskaņā ar Ministru kabineta 2012.gada 1.augusta rīkojumā Nr.361 „Par finansējuma piešķiršanu Rīgas pils Konventa Pils laukumā 3, Rīgā, un Muzeju krātuvju kompleksa Pulka ielā 8, Rīgā, būvniecības projekta un nomas maksas izdevumu segšanai” (turpmāk – MK rīkojums Nr.361) dotajiem uzdevumiem, būvniecības darbu pabeigšana jānodrošina līdz 2018.gada 1.augustam un tā tiek finansēta no valsts budžeta, atbilstoši būvniecības darbu izpildes laika grafikam un plānotajai naudas plūsmai.   Pamatojoties uz MK rīkojuma Nr.702:   * 1.un 1.1 punktu, likumā „Par valsts budžetu 2014.gadam” un likumā „Par vidēja termiņa budžeta ietvaru 2014., 2015. un 2016.gadam”: * FM budžetā ilgtermiņa saistībās paredzēts finansējums izdevumu segšanai, kas saistīti ar kapitālieguldījumiem Rīgas pils Priekšpils būvniecībā, un pārcelšanās izdevumu segšanai VNĪ – 27 954 573 *euro* (no 2014.gada līdz 2016.gadam (ieskaitot) katru gadu 9 318 191 *euro*); * Valsts prezidenta kancelejas (turpmāk – VPK) budžetā paredzēts finansējums Rīgas pils Priekšpils nomas maksas izdevumu segšanai VNĪ 2015.gadā 214 715 *euro* un turpmākajos gados 368 082 *euro* katru gadu; * 1.2 punktu, noteikts, ka izdevumus, kas saistīti ar 2013.gada 20.jūnijā nekustamajā īpašumā (nekustamā īpašuma kadastra numurs 0100 008 0006) Pils laukumā 3, Rīgā, notikušā ugunsgrēka seku likvidēšanu, 465 175 *euro* (ieskaitot juridiskos pakalpojumus) paredzēts segt VNĪ no MK rīkojuma Nr.702 1.punktā minēto ilgtermiņa saistību finansējuma; * 2.punktu, FM (VNĪ) dots uzdevums nodrošināt Rīgas pils Priekšpils restaurācijas un rekonstrukcijas darbu pabeigšanu līdz 2015.gada 31.maijam, nosakot, ka plānotais nomas līguma sākuma termiņš ir 2015.gada 1.jūnijs; * 3.punktu, dots uzdevums Rīgas pils Priekšpils restaurācijas un rekonstrukcijas darbu laikā VPK izvietot pagaidu telpās, noslēdzot starp FM (VNĪ) un VPK attiecīgu vienošanos; * 4.punktu, FM (VNĪ) dots uzdevums pēc MK rīkojuma Nr.702 2.punktā minētā objekta nodošanas ekspluatācijā triju mēnešu laikā precizēt nomas maksas un būvniecības kapitālieguldījuma apmēru atbilstoši faktiskajām būvniecības, piesaistītā kapitāla, apsaimniekošanas un pārcelšanās izmaksām un iesniegt Ministru kabinetā rīkojuma projektu par šā rīkojuma 1.punktā minēto ilgtermiņa saistību precizēšanu; * 5.punktu, dots uzdevums VNĪ nodot un FM pārņemt savā valdījumā valsts nekustamo īpašumu (nekustamā īpašuma kadastra Nr.0100 008 0006) – zemes vienību 13 401 m2 platībā (zemes vienības kadastra apzīmējums 0100 008 0006) un trīs būves (būvju kadastra apzīmējumi 0100 008 0006 001, 0100 008 0006 002 un 0100 008 0006 003) – Pils laukumā 3, Rīgā (turpmāk – NĪ Pils laukumā 3, Rīgā), kas ierakstīts zemesgrāmatā uz valsts vārda VNĪ personā; * 6. punktu, FM dots uzdevums īpašuma tiesības uz NĪ Pils laukumā 3, Rīgā, nostiprināt zemesgrāmatā uz valsts vārda FM personā.   Ar MK rīkojumu Nr.702 doto uzdevumu izpildes gaita un risināmās problēmas:   1. VPK izvietošana pagaidu telpās Rīgas pils Priekšpils restaurācijas un rekonstrukcijas darbu laikā un plānotais finansējums pārcelšanās izdevumiem (MK rīkojuma Nr.702 3.un 1.punkts):   Ar MK rīkojuma Nr.702 3.punktu dotais uzdevums ir izpildīts. Izskatot Ministru kabineta 2012.gada 3.aprīļa sēdē (MK prot. Nr.18 20.§) informatīvo ziņojumu „Par nepieciešamajām telpām Valsts prezidenta kancelejas un Veselības ministrijas vajadzībām”, tika atbalstīts risinājuma variants, kas paredzēja VPK izvietošanu pagaidu telpās Melngalvju nama ēku kompleksā Rīgā Rātslaukums 5, Rātslaukums 6 un Rātslaukums 7 (turpmāk – Melngalvju nama ēku komplekss). 2012.gada 27.jūnijā tika noslēgts nomas līgums starp VPK un sabiedrību ar ierobežotu atbildību „Rīgas nami” par telpu un inventāra nomu Melngalvju nama ēku kompleksā sākot no 2012.gada 1.septembra līdz 2015.gada 31.decembrim.  Saskaņā ar MK rīkojumu Nr.702 finansējums VPK pārcelšanās izdevumu segšanai (divām reizēm) tika plānots 35 572 *euro*, bet finansējums telpu pielāgošanas izdevumiem tika plānots 156 871 *euro*, kopā finansējums minētajiem izdevumi tika plānots 192 443 *euro*.  Lai nodrošinātu VPK pārcelšanos un telpu pielāgošanas darbu veikšanu Melngalvju nama ēku kompleksā, 2012.gada 22.maijā tika noslēgta vienošanās starp VNĪ un VPK par finansējuma piešķiršanu saskaņā ar kuru VPK organizēja un veica visas nepieciešamās darbības, lai nodrošinātu tās pārcelšanos uz Melngalvju nama ēku kompleksu, savukārt VNĪ veica pārcelšanās un telpu pielāgošanas izdevumu apmaksu 153 762 *euro*. Neizlietotais finansējums VPK pārcelšanās izdevumu apmaksai atpakaļ uz telpām Rīgas pilī 2015.gadā ir 38 681 *euro*, kas saskaņā ar VPK elektroniski pausto informāciju ir uzskatāms par pietiekamu, proti, VPK rīcībā nav informācijas, kas liecinātu par to, ka veiktie pārvietošanas izdevumu aprēķini nav precīzi.   1. NĪ Pils laukumā 3, Rīgā, tiesiskā sakārtošana (MK rīkojuma Nr.702 5. un 6.punkts):   Ar MK rīkojuma Nr.702 5. un 6.punktu dotais uzdevums ir izpildīts. Lai nodrošinātu būvniecības uzsākšanu, NĪ Pils laukumā 3, Rīgā, tika nodots FM valdījumā un ar Rīgas pilsētas zemesgrāmatu nodaļas 2011.gada 17.maija lēmumu (zemesgrāmatas nodalījums Nr.2386) nostiprināts zemesgrāmatā uz valsts vārda FM personā.   1. Finansējuma precizēšana ilgtermiņa saistībām (MK rīkojuma Nr.702 1. un 3.punkts) (detalizētu informāciju skatīt anotācijas 1.pielikumā):    1. Provizoriski noteiktie kapitālieguldījumi Rīgas pils Priekšpils būvniecībai:   Finansējums provizoriskajiem kapitālieguldījumiem Rīgas pils Priekšpils būvniecībā un pārcelšanās izdevumu segšanai VNI saskaņā ar MK rīkojumu Nr.702 tika plānots 27 954 573 *euro*, tai skaitā:   * 24 540 465 *euro* – būvniecības izmaksas (bez PVN), tostarp Rīgas pils Priekšpils interjera aprīkojuma un mēbeļu restaurācijai; * 156 934 *euro* – būvniecības laikā tieši iesaistītā personāla atlīdzība; * 192 443 *euro* – telpu pielāgošanas izmaksas un pārcelšanās izdevumi (bez PVN); * 3 064 731 *euro* – piesaistītā kapitāla izmaksas (resursu cena).   1. Rīgas pils Priekšpils un Austrumu piebūves restaurācijas un rekonstrukcijas ietvaros noslēgtie līgumi par tehniskā projekta (turpmāk – TP) izstrādi un autoruzraudzību, būvniecību, projekta vadību un būvuzraudzību, tai skaitā: * pamatojoties starp VNĪ un pilnsabiedrību „Pils projekts” 2009.gada 20.janvārī noslēgto līgumu Nr.09-09/2, izstrādāts Rīgas pils Priekšpils restaurācijas un rekonstrukcijas skiču projekts, TP un tiek nodrošināta būvniecības autora uzraudzība par līguma summu 932 143 *euro* (bez PVN); * pamatojoties starp VNĪ un pilnsabiedrību „Pils projekts” 2011.gada 22.novembrī noslēgto līgumu Nr.09-11/55, izstrādāts Rīgas pils Austrumu piebūves restaurācijas un rekonstrukcijas skiču un TP un tiek nodrošināta būvniecības autora uzraudzība par līguma summu 143 707 *euro* (bez PVN); * pamatojoties starp VNĪ un pilnsabiedrību „Pils projekts” 2013.gada 11.janvārī noslēgto līgumu Nr.21-13-10/70 par Rīgas pils Austrumu piebūves restaurācijas un rekonstrukcijas papildus projektēšanas darbiem, tika veikta TP korekcija par līguma summu 4 461 *euro* (bez PVN); * pamatojoties starp VNĪ un SIA „Būvalts” 2009.gada 24.februārī noslēgto līgumu Nr.09-09/4 (2012.gada 22.augustā noslēgto papildu vienošanos (prot. Nr.8)) tiek veikta Rīgas pils restaurācijas un rekonstrukcijas projekta vadība un būvuzraudzība par līguma summu 1 989 777 *euro* (bez PVN) (tai skaitā, plānotā projekta vadība un būvuzraudzība 1 856 806 *euro* Rīgas pils Priekšpils un Austrumu piebūves restaurācijai un rekonstrukcijai un 132 971 *euro* Rīgas pils (Konventa) restaurācijai un rekonstrukcijai); * pamatojoties starp VNĪ un pilnsabiedrību „SBRE” 2012.gada 11.oktobrī noslēgto līgumu Nr.21-12-8/1067 (turpmāk – būvniecības līgums) tiek veikti Rīgas pils Priekšpils un Rīgas pils Austrumu piebūves restaurācijas un rekonstrukcijas darbi par līguma summu 30 990 210 *euro* (bez PVN).   1. Rīgas pils Austrumu piebūves būvniecībai paredzētā finansējuma pārdale:   Sākotnēji Rīgas pils Austrumu piebūves restaurācija un rekonstrukcija tika plānota vienlaikus ar Rīgas pils Konventa restaurācijas un rekonstrukcijas darbiem un finansējums būvniecības darbiem tika paredzēts saskaņā ar MK rīkojumu Nr.361.  Ņemot vērā nepieciešamību VPK nodrošināt ar papildu telpām, VNĪ izstrādāja projektu Rīgas pils Austrumu piebūvei un vienlaikus ar Rīgas pils Priekšpils būvniecības darbiem tiek veikta arī Rīgas pils Austrumu piebūves restaurācija un rekonstrukcija.  Turpmāk, lai nodrošinātu efektīvu finanšu vadības organizācijas procesu, tai skaitā grāmatvedības un uzskaites procesu, ņemot vērā atšķirīgos Rīgas pils būvniecības darbu finansēšanas modeļus un to, ka Rīgas pils Austrumu piebūves būvniecība tiek veikta no VNĪ un piesaistītajiem naudas līdzekļiem, MK rīkojumā Nr.361 Rīgas pils Austrumu piebūves būvniecībai paredzēto finansējumu 5 184 926 *euro* (saskaņā ar noslēgtajiem līgumiem) nepieciešams pārdalīt un turpmāk paredzēt kapitālieguldījumu segšanai VNĪ, kas saistīti ar Rīgas pils Priekšpils un Austrumu piebūves būvniecību.   * 1. Rīgas pils Priekšpils interjera aprīkojuma un mēbeļu restaurācijas izdevumu paredzēšana VPK budžetā (detalizētu informāciju skatīt anotācijas 2.pielikumā):   Rīgas pils Priekšpils restaurācijas un rekonstrukcijas darbu ietvaros tiek veikta Rīgas pils Priekšpils interjera aprīkojuma un mēbeļu restaurācija. Šobrīd, pamatojoties uz VNĪ un pilnsabiedrības „SBRE” noslēgto būvniecības līgumu, un saskaņā ar 2012.gada 9.novembra Reprezentācijas aprīkojuma un mēbeļu nodošanas – pieņemšanas aktu Nr.1 un Apgaismes ķermeņu nodošanas – pieņemšanas aktu Nr.2, Rīgas pils interjera priekšmeti ir nodoti restaurācijai pilnsabiedrībai „SBRE”.  Saskaņā ar VNĪ un pilnsabiedrības „SBRE” noslēgto būvniecības līguma būvniecības koptāmi kopējās reprezentācijas interjera aprīkojuma un mēbeļu restaurācijas, jaunu reprezentācijas mēbeļu izgatavošanas pēc analoga un uzstādīšanas izmaksas tika plānotas 933 638 *euro* (ar PVN). Ņemot vērā to, ka Priekšpils interjera aprīkojums un mēbeles ir VPK grāmatvedības uzskaitē, finansējumu, kas saistīts ar reprezentācijas aprīkojuma un mēbeļu restaurācijas izdevumu segšanu, ir jāparedz VPK budžetā.  Atbilstoši Rīgas pils rekonstrukcijas-restaurācijas projekta interjera risinājumiem, kurus izstrādājusi pilnsabiedrība „Pils Projekts”, tiek arī plānota interjera mēbeļu iegāde. Atbilstoši interjera projekta risinājumiem ir sastādīta arī telpu aprīkojuma un mēbeļu koptāme (detalizētu informāciju skatīt anotācijas 2.pielikumā). Ņemot vērā telpu specifiku projekta izstrādes laikā katrai telpai tika piemeklētas atbilstoša stila un vēsturiskā laika perioda mēbeles kā rezultātā ir mēbeles, kuras:  - tiks iegādātas, jo ir pieejamas mēbeļu veikalos;  - ir esošas, bet nepieciešama to restaurācija/remonts;  - ir antīkas un unikālas un ir iespējama tikai to restaurācija.  Vienlaikus, lai aprīkotu Rīgas pili atbilstoši rekonstrukcijas-restaurācijas projektam ar konkrēta arhitektūras stila un vēsturiskā laika perioda mēbelēm, ir nolemts tās deponēt no Rundāles pils muzeja, Rīgas vēstures un kuģniecības muzeja un Latvijas Nacionālā vēstures muzeja krājumiem. Lai deponētās mēbeles varētu lietot un eksponēt, tām ir nepieciešams remonts/restaurācija (detalizētu informāciju skatīt anotācijas 2.pielikumā).   * 1. Finansējuma pārdale izdevumu segšanai VNĪ, kas saistīti ar kapitālieguldījumiem Rīgas pils Priekšpils un Austrumu piebūves būvniecībā (detalizētu informāciju skatīt anotācijas 1.pielikumā).   Ņemot vērā plānotās naudas plūsmas atbilstoši VNĪ īstenoto būvniecības projektu precizētajiem (aktualizētajiem) darbu izpildes laika grafikiem 2014.gadā, nepieciešams pārdalīt finansējumu FM budžeta programmas 41.00.00 „Maksājumu nodrošināšana citām valsts iestādēm un personām” apakšprogrammas 41.13.00 „Finansējums VAS „Valsts nekustamie īpašumi” pasākumam „Dotācija VAS „Valsts nekustamie īpašumi” par kapitālieguldījumiem Rīgas pils priekšpils būvniecībā”, 2 034 393 *euro* no šādiem pasākumiem:   * „Dotācija VAS „Valsts nekustamie īpašumi” Rīgas pils restaurācijai un rekonstrukcijai Pils laukumā 3, Rīgā (būvniecības II kārtas – Konventa nodrošināšanai)” – 292 878 *euro* (2014.gadā plānotais finansējums izdevumu segšanai par kapitālieguldījumiem Austrumu piebūves būvniecībā); * „Dotācija VAS „Valsts nekustamie īpašumi” Muzeju krātuvju kompleksa būvniecībai Pulka ielā 8, Rīgā (attīstības I posma – būvniecības I kārtas muzeju krātuvju korpusa un komunikāciju izbūvei)” – 731 904 *euro*; * „Dotācija VAS „Valsts nekustamie īpašumi” Jaunā Rīgas teātra ēkas rekonstrukcijai – 315 760 *euro*; * „Dotācija VAS „Valsts nekustamie īpašumi” KNAB pārcelšanai uz A.Briāna ielu” – 619 219 *euro*; * „Dotācija VAS „Valsts nekustamie īpašumi” būvniecībai Jūras ielā 34, Ventspilī” – 74 632 *euro*.   1. Par papildus nepieciešamo finansējumu izdevumu segšanai, kas saistīti ar kapitālieguldījumiem Rīgas pils Priekšpils un Austrumu piebūves būvniecībā, VNĪ (detalizētu informāciju skatīt anotācijas 1.pielikumā):   Saskaņā ar VNĪ iepirkuma komisijas 2012.gada 12.septembra ziņojumu par iepirkuma procedūru par atklātu konkursu „Rīgas pils Priekšpils rekonstrukcija – restaurācija Pils laukumā 3, Rīgā” (turpmāk - iepirkuma konkurss) tika izvērtēti divu pretendentu saņemtie piedāvājumi:   * pretendentu apvienības SIA „RE&RE” un SIA „Skonto Būve” piedāvājums ar līgumcenu 30 990 210 *euro*; * SIA „RBSSKALS Būvvadība” piedāvājums ar līgumcenu 32 819 897 *euro.*   Ņemot vērā to, ka abu pretendentu iesniegtie piedāvājumi un tiem noteiktās kvalifikācijas prasības atbilda iepirkuma konkursa nolikumā izvirzītajām, tika nolemts, ka līgums tiks slēgts ar pretendentu apvienību SIA „RE&RE” un SIA „Skonto Būve”, kuru piedāvājums, atbilstoši piedāvājuma izvēles kritērijiem, bija saimnieciski izdevīgāks. Saskaņā ar sākotnēji noslēgtā būvniecības līguma nosacījumiem būvniecības darbu apmaksas nodrošināšanai bija nepieciešams finansējums 30 990 210 *euro* (bez PVN), tai skaitā Rīgas pils Austrumu piebūves būvniecības darbu izmaksas 4 766 296 *euro*, kā arī aprīkojuma un mēbeļu restaurācijas, jaunu reprezentācijas mēbeļu izgatavošanas pēc analoga izmaksas 933 638 *euro.*  Saskaņā ar MK rīkojumu Nr.702 Rīgas pils Priekšpils provizoriskās izmaksas būvniecības darbiem tika plānotas 21 519 014 *euro* apmērā bez Rīgas pils Austrumu piebūves būvniecības darbu izmaksām.  Precizētās Rīgas pils Priekšpils būvniecības darbu izmaksas bez aprīkojuma un mēbeļu restaurācijas, jaunu reprezentācijas mēbeļu izgatavošanas pēc analoga ir 25 290 276 *euro* jeb par 3 771 262 *euro* lielākas nekā saskaņā ar MK rīkojumu Nr.702 apstiprinātās.  Savukārt, mazākas ir piesaistītā kapitāla izmaksas (resursu cena) par 2 455 782 *euro* (ir samazinājusies resursu cena un laika periods par kuru tā tiek aprēķināta), būvniecības laikā tieši iesaistītā personāla izmaksas par 54 303 *euro* (netiek ietvertas darbinieku administratīvās izmaksas), pirms projekta izpētes un tehniskā projekta izstrādes izmaksas par 188 231 *euro* un būvniecības tehniskā uzraudzība par 96 661 *euro*.  Par 9 258 *euro* ir palielinājušās citas ar būvniecību saistītās izmaksas.  Līdz ar to, lai nodrošinātu finansējumu izdevumu segšanai, kas saistīti ar kapitālieguldījumiem Rīgas pils Priekšpils un Austrumu piebūves būvniecībā un pārcelšanās izdevumiem, saskaņā ar faktiski veiktajiem darbiem un noslēgtajiem līgumiem (tai skaitā saskaņā ar sākotnēji būvniecības līgumā noteikto summu) kopā nepieciešams papildus finansējums 985 544 *euro* apmērā. Kopējās precizētās Rīgas pils Priekšpils un Austrumu piebūves izmaksas ir 34 125 043 *euro.*   1. Papildu vienošanās pie būvniecības līguma:   Sakarā ar ugunsgrēku Rīgas pilī uz 2014.gada 22.maiju aprēķinātie zaudējumi 4 857 931,66 *euro*, tai skaitā papildu darbu veikšanai 4 264 679,95 *euro*.  2014.gada 22.maijā VNĪ un pilnsabiedrība „SBRE” parakstīja papildu vienošanos Nr.2 un Nr.3 pie būvniecības līguma.  Papildus vienošanās Nr.2 VNĪ un pilnsabiedrība „SBRE” vienojās, ka sarunu procedūras rīkošanas priekšnoteikums ir pilnsabiedrības „SBRE” sniegts ar VNĪ iepriekš saskaņots pilnsabiedrības „SBRE” labprātīgs nodrošinājums gadījumam, ja tā normatīvos aktos noteiktā kārtībā tiktu atzīta par vainīgu vai atbildīgu par ugunsgrēka nodarītajiem zaudējumiem. Kā kompensācijas par VNĪ ugunsgrēka rezultātā nodarītajiem zaudējumiem nodrošinājumu pilnsabiedrība „SBRE” ieskaita naudas līdzekļus konkrētā bankā atvērtā speciālā darījumu kontā. VNĪ un pilnsabiedrība „SBRE” ir vienojušies, ka darījumu konta summai jāatbilst VNĪ līdz Papildus vienošanās Nr.2 aprēķinātajiem zaudējumiem, un tā tiek noteikta 4 857 931,66 *euro* (minētā summa darījuma kontā ir ieskaitīta). Vienošanās Nr.2 paredz arī darījuma konta summas izmaksas noteikumus. Papildus jānorāda, ka Vienošanās Nr.2 puses ir vienojušās, ka VNĪ rodas pienākums apmaksāt pilnsabiedrības „SBRE” faktiski izpildītos un pieņemtos ugunsgrēka seku likvidēšanas darbus 60 dienas pēc tam, kad spēkā stājies Latvijas Republikas tiesas nolēmums, ar kuru atzīts, ka pilnsabiedrība „SBRE” nav atbildīgs un pilnsabiedrībai „SBRE” nav jāatlīdzina VNĪ un/vai valstij FM personā ar Rīgas pils ugunsgrēku saistītie zaudējumi, tostarp izmaksas par ugunsgrēka seku likvidēšanas darbiem.  Papildus vienošanās Nr.3 paredz Rīgas pils Priekšpils un Austrumu piebūves rekonstrukcijas un restaurācijas darbu pabeigšanas termiņu pagarināt līdz 2015.gada 1.novembrim. Papildus vienošanās Nr.3 iekļautā papildus darbu summa ir noteikta 4 264 679,95 *euro* (bez PVN). Ar papildus vienošanos Nr.3 VNĪ un pilnsabiedrība „SBRE” vienojas grozīt būvniecības līguma 2.1.punktā noteikto līguma summu un noteikt, ka līguma summa, kas ir maksimālās iespējamās darbu izmaksas saskaņā ar būvniecības līgumu ir 30 184 411,93 *euro* (bez PVN), tas ir, summa, kas veidojas no būvniecības līgumā sākotnējās iekļautās summas atņemot izslēdzamos darbus 805 798,29 *euro* (bez PVN). Kopējā precizētā būvniecības līguma summa, kas ir maksimālā summa par darbu un papildu darbu izpildi ir 34 449 091,88 *euro* (bez PVN). Papildus ir jānorāda, ka papildus vienošanās Nr.3 ir iekļauts nosacījums, kas paredz, ka VNĪ apmaksā faktiski izpildītos un pieņemtos darbus pilnsabiedrībai „SBRE” 60 dienas pēc tam, kad spēkā stājies Latvijas Republikas tiesas nolēmums, ar kuru atzīts, ka pilnsabiedrība „SBRE” nav atbildīga un tai nav jāatlīdzina VNĪ un/vai valstij FM personā ar Rīgas pils ugunsgrēku saistītie zaudējumi, tostarp izmaksas par papildu darbiem.  Saskaņā ar MK prot.Nr.36 56.§ 7.punktā noteikto, ja sakarā ar ugunsgrēka radītajiem zaudējumiem attiecīga apdrošināšanas atlīdzība tiks izmaksāta naudā, ieskaitot to VNĪ kontā, tad VNĪ šos līdzekļus ieskaita valsts pamatbudžeta nenodokļu ieņēmumos, ja visi ugunsgrēka seku likvidēšanas un būvniecības darbos izdarītie VNĪ ieguldījumi tiek segti no valsts budžeta līdzekļiem. Savukārt, ja attiecīga apdrošināšanas atlīdzība būs apdrošinātāja apmaksāti apdrošināšanas objekta atjaunošanas darbi, attiecīgi samazināms ugunsgrēka seku likvidēšanas un būvniecības izdevumu segšanai paredzētais valsts budžeta finansējuma apmērs, virzot attiecīgu MK rīkojuma projektu.  Sakarā ar to, ka ir noslēgtas papildus vienošanās Nr.2 un papildus vienošanās Nr.3, un pilnsabiedrība „SBRE” kā nodrošinājumu ir iemaksājusi darījuma kontā naudas summu, kas atbilst VNĪ aprēķinātajiem zaudējumiem uz vienošanās noslēgšanas brīdi, kā arī ugunsgrēka seku likvidēšanas darbus un papildus darbus, kas veicami sakarā ar ugunsgrēku, tā īsteno par saviem līdzekļiem, šobrīd nav nepieciešams papildu finansējums no valsts budžeta minēto darbu veikšanai. Tomēr jāvērš uzmanība, ka saskaņā ar papildus vienošanās Nr.2 un papildus vienošanās Nr.3 nosacījumiem, ja ar tiesas nolēmumu tiks atzīts, ka tā nav atbildīga un tai nav jāatlīdzina VNĪ un/vai Latvijas valstij FM personā saistībā ar 2013.gada 20.jūnija ugunsgrēku Rīgas pilī saistītie zaudējumi, tostarp izmaksas par papildus darbiem, kā arī, ja attiecīgus zaudējumus nebūs seguši arī apdrošinātāji, nekavējoties būs risināms jautājums par papildu finansējuma piešķiršanu pilnsabiedrības „SBRE” faktiski izpildīto un pieņemto darbu apmaksai.   1. Nepieciešamais finansējums Rīgas pils Priekšpils un Austrumu piebūves aprīkojumam un mēbelēm (detalizētu informāciju skatīt anotācijas 2.pielikumā):   Saskaņā ar pilnsabiedrības „Pils projekts” izstrādāto TP izmaksu precizēto koptāmi, kura ir sagatavota atbilstoši Rīgas Pils atjaunošanas padomes un VPK apstiprinātajam sarakstam, finansējums reprezentācijas telpu un VPK telpu aprīkojumam un mēbelēm 2015.gadā nepieciešams 4 880 515 *euro* (ar PVN).  Pamatojoties uz Rīgas Pils padomē nolemto, no KM padotības iestādēm – Latvijas Nacionālā vēstures muzeja, Rīgas vēstures un kuģniecības muzeja, Rundāles pils muzeja – plānots deponēt kustamo mantu, kuru nepieciešams restaurēt, lai iekļautos kopējā Rīgas pils interjerā.  Finansējumu 4 880 515 *euro* (ar PVN) nepieciešams paredzēt:  -reprezentācijas telpu aprīkojumam un mēbelēm 3 858 847 *euro* (ar PVN) (tai skaitā 1 654 549 *euro* (ar PVN) interjera aprīkojuma un mēbeļu restaurācija, jaunu reprezentācijas mēbeļu izgatavošana pēc analoga un mēbeļu iegāde restaurācijai (lokālās tāmes Nr.1-1, 2-1, 3-1, 4-1), 2 196 038 *euro* (ar PVN) reprezentācijas telpu interjera aprīkojums (lokālās tāmes Nr.1-3, 1-4, 2-3, 2-4, 3-2, 3-3, 4-3, 4-4, 4-5, 4-6)) un 8 260 *euro* (ar PVN) (lokālās tāmes Nr.1-2, 2-2, 4-2) deponēto mēbeļu restaurācijai);  -aprīkojuma un mēbeļu iegādes izdevumu segšanai VPK biroja telpām 1 021 668 *euro* (ar PVN) (lokālās tāmes Nr.5-1, 5-2).  Savukārt, lai nodrošinātu apsardzes telpu iekārtošanu nepieciešams 2015.gadā paredzēt finansējumu 160 317 *euro* Aizsardzības ministrijai (ar PVN) (lokālās tāmes Nr.5-3).   1. Par nomas maksas izdevumu precizēšanu (detalizētu informāciju skatīt anotācijas 1.pielikumā):   Sakarā ar provizorisko būvniecības izmaksu un projektēto telpu platību izmaiņām tiek precizēts provizoriskais nomas maksas aprēķins saskaņā ar Ministru kabineta 2010.gada 8.jūnija noteikumiem Nr.515 „Noteikumi par valsts un pašvaldību mantas iznomāšanas kārtību, nomas maksas noteikšanas metodiku un nomas līguma tipveida nosacījumiem”.  Saskaņā ar TP kopējās projektētās platības apmērs ir 10382,11 m2 (tai skaitā Rīgas pils Austrumu piebūves platības apmērs). Nomas izdevumu apmērs katrai institūcijai tiek noteikts provizoriski, ņemot vērā šobrīd plānoto telpu sadalījumu starp VPK un AM (Nacionālie bruņotie spēkiMilitārā policija).  VPK plānotā telpu platība tiek noteikta 9973,03 m2, Aizsardzības ministrijai (Nacionālie bruņotie spēkiMilitārā policija) apsardzes darbinieku plānotā telpu platība tiek noteikta 409,08 m2. Šobrīd Aizsardzības ministrija (Nacionālie bruņotie spēki Militārā policija) nomā telpas 196,03 m2, izdevumi nomas maksai ir 5 549 *euro* gadā.  Pēc būvniecības darbu pabeigšanas tiks precizēts nomas maksas aprēķins, ņemot vērā katrai institūcijai lietošanā nododamo telpu platību apmērus un nomas maksas komponenšu lieluma izmaiņas, tostarp faktiskās pārvaldīšanas izmaksas.  Sakarā ar attiecīgu nomas maksas komponenšu izmaiņām, kuru lielumu šie rādītāji ietekmē (precizētu provizorisko nomas aprēķinu skatīt anotācijas 1.pielikumā), provizoriskais nomas maksas aprēķins gadam palielinās. Izmainās (palielinās) izdevumi plānotajiem kārtējiem vai kapitālajiem remontiem (nepieciešamie izdevumi nekustamā īpašuma uzturēšanai, kuri netiek iekļauti apsaimniekošanas izdevumos un tie nedrīkst pārsniegt 2,5 % no attiecīgā nekustamā īpašuma ēkas bilances vērtības gadā). Palielinās netiešās izmaksas (izmaksas, kas ir daļa no iznomātāja kopējiem administrācijas izdevumiem – nekustamā īpašuma pārvaldīšanas izmaksām), ievērojami palielinās nekustamā īpašuma apdrošināšanas izdevumi gadā, palielinās uzturēšanas izmaksas (apsaimniekošanas izmaksas) un apsaimniekošanā tieši iesaistītā personāla atlīdzība.  Nomas izdevumi 2015.gadam tiek plānoti diviem mēnešiem saskaņā ar provizorisko būvniecības darbu pabeigšanas termiņu.  Ņemot vērā iepriekš minēto, MK rīkojuma projektā:   * precizējams finansējums ilgtermiņa saistībām FM izdevumu segšanai, kas saistīts ar kapitālieguldījumiem Rīgas pils Priekšpils un Austrumu piebūves būvniecībā, VNĪ; * paredzams VPK budžetā finansējums Rīgas pils Priekšpils un Austrumu piebūves aprīkojuma un mēbeļu restaurācijas, jaunu reprezentācijas mēbeļu izgatavošanas pēc analoga un iegādes izdevumu segšanai 2015.gadā, kā arī nomas maksas izdevumu segšanai VNĪ sākot no 2015.gada novembra; * Aizsardzības ministrijas budžetā paredzams finansējums aprīkojuma un mēbeļu iegādes izdevumu segšanai 2015.gadā un nomas maksas izdevumu segšanai VNĪ sākot no 2015.gada novembra; * precizējams Rīgas pils Priekšpils restaurācijas un rekonstrukcijas darbu pabeigšanas termiņš līdz 2015.gada 1.novembrim un nomas sākuma termiņš no 2015.gada 3.novembra; * nosakāms uzdevums pēc objekta nodošanas ekspluatācijā FM (VNĪ) piecu mēnešu laikā precizēt nomas maksas un būvniecības kapitālieguldījuma apmēru atbilstoši faktiskajām būvniecības, piesaistītā kapitāla, pārvaldīšanas un pārcelšanās izmaksām un iesniegt Ministru kabinetā rīkojuma projektu par MK rīkojuma projekta [1. un 2.punktā](http://likumi.lv/doc.php?id=222353#p1) minēto izdevumu precizēšanu; * nosakāms, ja saskaņā ar tiesas nolēmumu tiek atzīts, ka pilnsabiedrība „SBRE” nav atbildīga un tai nav jāatlīdzina VNĪ un/vai Latvijas valstij FM personā saistībā ar 2013.gada 20.jūnija ugunsgrēku Rīgas pilī saistītie zaudējumi, tostarp ugunsgrēka rezultātā nepieciešamajiem papildus būvniecības un ugunsgrēka seku likvidēšanas darbiem, un attiecīgos zaudējumus nav seguši apdrošinātāji, FM (VNI) divu mēnešu laikā pēc minētā tiesas nolēmuma spēkā stāšanās iesniegt Ministru kabinetā rīkojuma projektu par FM budžetā paredzēto ilgtermiņa saistību precizēšanu; * nosakāms, ka spēku zaudējis MK rīkojums Nr.702.   MK rīkojuma projekta tiesiskā regulējuma mērķis un būtība:   1. Paredzēt FM budžetā ilgtermiņa saistības izdevumu segšanai, kas saistīti ar kapitālieguldījumiem Rīgas pils Priekšpils un Austrumu piebūves būvniecībā, un pārcelšanās izdevumu segšanai VNĪ 34 125 043 *euro* apmērā (tai skaitā 2015.gadā 10 085 558 *euro*, 2016.gadā 10 622 999 *euro* un 2018.gadā 1 893 140 *euro*); 2. Paredzēt VPK budžetā finansējumuaprīkojuma un mēbeļu restaurācijas, jaunu reprezentācijas mēbeļu izgatavošanas pēc analoga un iegādes izdevumu segšanai 2015.gadā 4 872 255 *euro* un izdevumu nomas maksas segšanai VNĪ 2015.gadā 98 446 *euro*, no2016.gada590 674 *euro* katru gadu. 3. Paredzēt KM budžetā finansējumu 2015.gadā 8 260 *euro* izdevumu segšanai, kas saistīti ar Rīgas pils Priekšpils deponēto mēbeļu restaurāciju, tai skaitā Latvijas Nacionālajam vēstures muzejam 4 326 *euro*, Rīgas vēstures un kuģniecības muzejam 2 717 *euro* un Rundāles pils muzejam 1 217 *euro*. 4. Paredzēt Aizsardzības ministrijas budžetā finansējumu aprīkojuma un mēbeļu iegādes izdevumu segšanai 2015.gadā 160 317 *euro* un izdevumu nomas maksas segšanai VNĪ 2015.gadā 3 114 *euro*, bet no 2016.gada katru gadu 18 681 *euro*. 5. Noteikt Rīgas pils Priekšpils restaurācijas un rekonstrukcijas darbu pabeigšanas termiņu – 2015.gada 1.novembris un plānoto nomas līguma sākuma termiņu no 2015.gada 3.novembra. 6. Paredzēt saistītus uzdevumus, lai nodrošinātu MK rīkojuma projekta punktos minētā finansējuma precizēšanu, ja tas nepieciešams, tostarp nomas maksas izdevumu precizēšanu, atbilstoši VNĪ faktiskajiem nomas objekta pārvaldīšanas izdevumiem. 7. Ja saskaņā ar tiesas nolēmumu tiek atzīts, ka pilnsabiedrība „SBRE” nav atbildīga un tai nav jāatlīdzina VNĪ un/vai Latvijas valstij FM personā saistībā ar 2013.gada 20.jūnija ugunsgrēku Rīgas pilī saistītie zaudējumi, tostarp ugunsgrēka rezultātā nepieciešamajiem papildus būvniecības un ugunsgrēka seku likvidēšanas darbiem, un attiecīgos zaudējumus nav seguši apdrošinātāji, FM (VNI) divu mēnešu laikā pēc minētā tiesas nolēmuma spēkā stāšanās iesniegt Ministru kabinetā rīkojuma projektu par šā rīkojuma 1.1.apakšpunktā minēto izdevumu precizēšanu. 8. Atzīt par spēku zaudējušu MK rīkojumu Nr.702.   MK rīkojuma projekts pilnībā atrisina iepriekš minētās problēmas.  Atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 3.pielikumā ietvertajai politikas jomu klasifikācijai MK rīkojuma projekts atbilst publiskās pārvaldes politikas un budžeta un finanšu politikas jomai. |
| 3. | Projekta izstrādē iesaistītās institūcijas | FM (VNĪ). |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| Rādītāji | 2014.gads | | Turpmākie trīs gadi (*euro*) | | |
| 2015.g. | 2016.g. | 2017.g. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 4 927 677 | 241 273 | 241 273 |
| 2.1. valsts pamatbudžets | 0 | 0 | 4 927 677 | 241 273 | 241 273 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | - 4 927 677 | - 241 273 | - 241 273 |
| 3.1. valsts pamatbudžets | 0 | 0 | - 4 927 677 | - 241 273 | - 241 273 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | 0 | - 4 927 677 | - 241 273 | - 241 273 |
| +5.1. valsts pamatbudžets | 0 | - 4 927 677 | - 241 273 | - 241 273 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizētu informāciju skatīt anotācijas pielikumos. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ietekmi uz valsts budžetu pa gadiem skatīt anotācijas 1.pielikumā.  MK rīkojuma projekta ietvaros norādītie izdevumi nomas maksas, būvniecības, piesaistītā kapitāla un pārcelšanās izdevumu segšanai var tikt precizēti atbilstoši faktiskajām izmaksām.  Kapitālieguldījumu prognozētā fiskālā ietekme pēc Eiropas Kontu Sistēmas metodoloģijas ir sekojoša:   |  |  |  |  |  |  | | --- | --- | --- | --- | --- | --- | |  | 2014. | 2015. | 2016. | 2017. | 2018. | | VNĪ faktiskie un plānotie kapitālieguldījumi | 11 748 860 | 10 230 453 | - | - | - | | Ilgtermiņa saistības izdevumu segšanai | 11 352 584 | 10 085 558 | 10 622 999 | - | 1 893 140 | | Provizoriskā vispārējās valdības budžeta bilances korekcija saistībā ar kapitālieguldījumiem\* | -396 276 | -144 895 | 10 622 999 | - | 1 893 140 | | \* - negatīvs rezultāts nozīmē vispārējās valdības budžeta izdevumu apmēra palielinājumu | | | | | | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Ņemot vērā šīs anotācijas I sadaļas 2.punktā minēto, MK rīkojumu Ministru kabinetā jāizskata vienlaicīgi ar:   1. Ministru kabineta rīkojuma projektu „Grozījumi Ministru kabineta 2012.gada 1.augusta rīkojumā Nr.361 „Par finansējuma piešķiršanu Rīgas pils Konventa Pils laukumā 3, Rīgā, un Muzeju krātuvju kompleksa Pulka ielā 8, Rīgā, būvniecības projekta un nomas maksas izdevumu segšanai””; 2. Ministru kabineta rīkojuma projektu „Grozījumi Ministru kabineta 2012.gada 24.augusta rīkojumā Nr.410 „Par finansējuma piešķiršanu Korupcijas novēršanas un apkarošanas biroja ēku Aristida Briāna ielā 13, Rīgā, būvniecības projekta izdevumu segšanai””; 3. Ministru kabineta rīkojuma projektu „Grozījumi Ministru kabineta 2012.gada 3.oktobra rīkojumā Nr.465 „Par finansējuma piešķiršanu administratīvās ēkas un garāžas ēkas Jūras ielā 34, Ventspilī, būvniecības projekta un nomas maksas izdevumu segšanai””;   Informatīvo ziņojumu par Rīgas pils rekonstrukcijas – restaurācijas darbu turpmāko īstenošanu. |
| 2. | Atbildīgā institūcija | FM (VNĪ). |
| 3. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | FM, VNĪ, VPK. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas II, V un VI sadaļa – projekts šīs jomas neskar.

Finanšu ministrs A.Vilks

09.10.2014. 17:17

4614

A.Gulbe

67024698, aiga.gulbe@vni.lv